**ОТЧЕТЕН ДОКЛАД**

**за дейността на НЧ „Христо Ботев 1921” за 2023 г.**

НЧ „Христо Ботев – 1921” обединява и сплотява пъстрата палитра от етноси и различни поколения, обединявайки ги в името на доброто и център за тяхното общуване.

То е активен граждански център допринасящ за устойчивото развитие на общността.

Читалищата и библиотеките в малките населени места, какъвто е и нашия град, останаха единствени огнища на действителна култура.

Читалището е съвременен ефективен център, предлагащ удовлетворяване на всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество.

 Читалището ни не е културна индустрия, то е въпрос за социално равенство.

 **Основни цели и задачи, които изпълнява Читалището са:**

 -Развитие и обогатяване на културния живот, социалната и образователна дейност в Антоново и Общината.

 -Запазване обичаите и традициите на родния край.

 - Разширяване знанията на гражданите и приобщаването им към ценностите и постиженията на науката, културата и изкуството

 - Възпитаване и утвърждаване на национално самосъзнание.

- Осигуряване на достъп до информация.

1**. Дейност на читалищното настоятелств**о.

 През изтеклия период Читалищното настоятелство е провело четири заседания, на които са разгледани множество въпроси и са взети решения по тях.

По – важни решения са :

* Утвърждаване на щат и основни месечни възнаграждения на служителите
* Приемане на отчет и план за работата на читалището
* Отчет и план за работата на библиотеката
* Утвърждаване на бюджет
* Отчети за финансовото състояние
* Утвърждаване на самодейни състави и ръководители и др.

 **2. Дейност на библиотеката**

Библиотеката събира, съхранява и разпространява световното и българско книжното богатство. Четенето е кауза и основна роля на библиотеката е да насърчава четенето и ученето през целия живот.

Нашата библиотека разполага с фонд – 18 561 книги

Новонабавени книги за 2023 г. – 195, на стойност – 3092.40 лв . със собствени средства – 34 тома на стойност – 554.03 лв., от дарения –82 тома на стойност – 1310.98 лв.

През 2023 г. читалищна библиотека спечели Проект „Българските библиотеки – съвременни центрове за четене и информираност“, за закупуване на литература. По проекта бяха закупени 79 тома на стойност – 1227.39 лв.

 Читатели –75

Посещения – 750

През 2023 г. в библиотеката са проведени 11 културно-масови мероприятия - детско утро „В книжното царство – мъдро господарство“, презентации, литературно - поетични срещи, куклени пиеси и др.

През отчетния период библиотеката попълни фонда си чрез закупуване на литература и от дарения. Дарители са - Росица Харалампиева, Ивона Владимирова, Елисавета Илиева, Хасан Рамуш, Соколина Димитрова, Александра Бонева, Издателство „Авиана“

В края на 2023 г. закупихме нов софтуер за библиотеката, който съдържа електронен каталог, инвентарна книга, книга за движение на фонда и др. на стойност 1680.00 лв.

Партньори на библиотеката са: СУ „Св. Св. Кирил и Методий”, ДГ „6-те Ястребинчета”.

**3. Художествено-творческа дейност**

Основната цел в работата на читалището през 2023 година беше насочена към превръщането му в притегателен център и място за изява и оползотворяване на свободното време както на възрастни, така и на повече деца и младежи.

Читалището работи за разпространяването на духовните ценности чрез развиване на творчески способности на хората от населеното място, чрез формиране на културни потребности и траен интерес от страна най-вече на подрастващите поколения.

През отчетния период в читалището са работили 6 състава :

* Танцов състав – 2 групи–– с ръководител Елисавета Илиева
* Състав по кукловодство – с ръководител Маргрета Петрова
* Състав по художествено слово – с ръководител Маргрета Петрова
* Кръжок за изработка на празнични украси и картички – с ръководител Маргрета Петрова
* Детски театрален състав – с ръководител Маргрета Петрова
* Клуб за народни хора „Росица“ – с ръководител Елисавета Илиева

През отчетния период в читалището са проведени общо 23 мероприятия - литературно-поетични рецитали, срещи - презентации, изложби, детски утра, куклени постановки, театрална постановка „Червената шапчица“, чествания, концерти и др. За отчетния период имаме и три концерта – за Трети март, за 24 май и за Коледа и Нова година. Съставите на читалището имат и други участия в концерти. Детският танцов състав и Клубът за народни хора „Росица“ гостуваха на Мегданско увеселение „Долината на лозите пее и танцува“ – гр. Сунгурларе.

Ние сме горди, че празниците на нашия град винаги се отбелязват с участието на съставите към читалището. Това дава възможност културната ни програма да бъде представена не само на нашата публика, но и на гостите на града ни.

Отчетният доклад е приет на заседание на Читалищното настоятелство, проведено на 18.03.2024 г. по Протокол 4/18.03.2024 г.

 Председател:/п/

 /Р.Харалампиева/